ಬಟರ್ ಚಿಕನ್ ಗೋಲ್ ಗಪ್ಪ ಫೋಟೋ ವೈರಲ್ – ನೆಟ್ಟಿಗರ ಅಭಿಪ್ರಾಯ ಏನು ಗೊತ್ತಾ?

ಸಾಮಾನ್ಯವಾಗಿ  ಗೋಲ್ ಗಪ್ಪವನ್ನು ಇಷ್ಟಪಡದೇ ಇರುವವರೇ ಇಲ್ಲ. ಅದರಲ್ಲಿಯೂ ಹುಡುಗಿಯರು ಹೆಚ್ಚಾಗಿ ಗೋಲ್ ಗಪ್ಪ ಪ್ರಿಯರು ಎಂದೇ ಹೇಳಬಹುದು. ಪುಚ್ಕಾ, ಪಾನಿಪುರಿ ಮತ್ತು ಹಲವು ಹೆಸರಿನ ಗರಿಗರಿಯಾದ ಗೋಲ್ ಗಪ್ಪಗಳಿರುವುದನ್ನು ನಾವು ಕಂಡಿದ್ದೇವೆ.

ಗೋಲ್ ಗಪ್ಪವನ್ನು ಚಟ್‍ಪಟ್ ಮಸಾಲೆಯಿಂದ ತುಂಬಿದ ಆಲೂಗಡ್ಡೆ ಮತ್ತು ಪುದಿನಾದಿಂದ ತಯಾರಿಸಲ್ಪಡುವ ಪಾನಿಯೊಂದಿಗೆ ಸಂಜೆ ವೇಳೆ ಸವಿಯಲು ಸಖತ್ ಟೇಸ್ಟಿಯಾಗಿರುತ್ತದೆ. ರಸ್ತೆ ಬದಿಯಲ್ಲಿ ಹೆಚ್ಚಾಗಿ ಮಾರುವ ಇಂತಹ ಜನಪ್ರಿಯ ತಿಂಡಿಗಳಲ್ಲಿ ಕೆಲವೊಮ್ಮೆ ಮಾಡುವ ವಿಭಿನ್ನ ಪ್ರಯತ್ನಗಳು ಜನರಿಗೆ ಗೊಂದಲ ಸೃಷ್ಟಿಸುವುದಲ್ಲದೇ ಅವರು ತಲೆ ಕೆಡಿಸಿಕೊಳ್ಳುವಂತೆ ಮಾಡುತ್ತದೆ. ಹೌದು ಗೋಲ್ ಗಪ್ಪಗಳಲ್ಲಿ ಬಟರ್ ಚಿಕನ್ ಗೋಲ್ ಗಪ್ಪ ಎಂಬ ವೆರೈಟಿ ಡಿಶ್ ಸಖತ್ ಸದ್ದು ಮಾಡುತ್ತಿದೆ. ಇದನ್ನೂ ಓದಿ: ಕೋವಿಡ್ 19 ಬೂಸ್ಟರ್ ಡೋಸ್ ಪಡೆದ ಜೋ ಬೈಡನ್

ಡೆವ್ಲಿನಾ ಎಂಬ ಟ್ವಿಟ್ಟರ್ ಖಾತೆಯಲ್ಲಿ ಬಟರ್ ಚಿಕನ್ ಗೋಲ್ ಗಪ್ಪ ಫೋಟೋವನ್ನು ಪೋಸ್ಟ್ ಮಾಡಲಾಗಿದ್ದು, ಫೋಟೋದಲ್ಲಿ ಬಟರ್ ಚಿಕನ್ ಗೋಲ್ ಗಪ್ಪ ತಯಾರಿಸಿ ತಟ್ಟೆ ಮೇಲಿಟ್ಟು ಸರ್ವ್ ಮಾಡುತ್ತಿರುವುದನ್ನು ಕಾಣಬಹುದಾಗಿದೆ. ಇದರಲ್ಲಿ ಚಿಕನ್ ಮತ್ತು ಸೇವ್ ಜೊತೆಗೆ ಪಾನಿ ತುಂಬಿಸಿ ನೀಡುತ್ತಿರುವುದು ಎದ್ದು ಕಾಣಿಸುತ್ತದೆ. ಇದನ್ನೂ ಓದಿ: ಡೋಣಿ ನದಿ ಸೇತುವೆಯಲ್ಲಿ ಬಿರುಕು – ಆಗಮಿಸಲಿದ್ದಾರೆ ದೆಹಲಿ ಎಂಜಿನಿಯರ್‌ಗಳು

This is insult to poor golgappe.

— Vibhakar (@AYDIAVV) September 25, 2021

ಸದ್ಯ ಈ ಫೋಟೋಗೆ ಸೋಶಿಯಲ್ ಮೀಡಿಯಾದಲ್ಲಿ ಕಾಮೆಂಟ್‍ಗಳ ಸುರಿಮಳೆಯೇ ಹರಿದುಬರುತ್ತಿದೆ. ಗೋಲ್ ಗಪ್ಪವನ್ನು ಪುದಿನ ಪಾನಿಯಿಂದ ತಯಾರಿಸುತ್ತಾರೆಯೇ ಎಂದು ಪ್ರಶ್ನಿಸಿದರೆ, ಇನ್ನೂ ಕೆಲವರು ಸಾಮಾನ್ಯವಾಗಿ ರಸ್ತೆ ಬದಿಯಲ್ಲಿ ಸಿಗುವ ಗೋಲ್ ಗಪ್ಪದಷ್ಟು ರುಚಿ ಈ ಗೋಲ್ ಗಪ್ಪ ನೀಡುವುದಿಲ್ಲ ಎಂದು ಅಭಿಪ್ರಾಯ ವ್ಯಕ್ತಪಡಿಸುತ್ತಿದ್ದಾರೆ.